Ingar Sletten Kolloen

Ingar Sletten Kolloen (født 9. juli 1951 i Kvam i Oppland) er en norsk redaktør, journalist, biograf og forfatter.

Kolloen har vært journalist i en rekke aviser. Han har vært leder for Aftenpostens kulturredaksjon og sjefredaktør i Gudbrandsdølen Dagningen. Videre har han også jobbet som forlagsredaktør i Den norske Bokklubben, og han var sentral i planlegginga av kulturprogrammet for Lillehammer-OL.

Han har også vunnet Melsom-prisen og Den norske leserprisen.

Høsten 2007 debuterte han som skjønnlitterær forfatter med romanen Den fjerde engelen.

Et stort løft var hans biografi over den kontroversielle forfatteren Knut Hamsun som kom i to bind. Høsten 2008 kom biografien om Joralf Gjerstad også kjent som den synske helbrederen «Snåsamannen», «Snåsakaill'n» eller «Trollmannen fra Snåsa». I oktober 2012 kom Kolloen med sin biografi om dronning Sonja, Dronningen.

I 2010 fikk Ingar Sletten Kolloen stillingen som professor II ved Høgskolen i Lillehammer. Gjennom sitt virke og bidrag i norsk offentlighet vist vist seg kvalifisert, sto det i rapporten til innstillingskomiteen. Til grunnlag for komiteens vurdering ligger først og fremst Kolloens tre arbeider, biografiene Berre kjærleik og død. Ein biografi om Tor Jonsson og biografien av Hamsun i to bind.

Bibliografi 
 Berre kjærleik og død – biografi om Tor Jonsson (1999)
 Blant bygdedyr og vestkantkrokodiller – Utvalg av Tor Jonssons prosa-tekster (2000)
 Hamsun – Svermeren – biografi om Knut Hamsun (2003)
 Hamsun – Erobreren – biografi om Knut Hamsun (2004)
 Den fjerde engelen – roman (2007)
 Snåsamannen – biografi om Joralf Gjerstad (2008)
 Dronningen –  biografi om Dronning Sonja (2012)
 Ingrid –  biografi om Ingrid Espelid Hovig (2013)
 Den tomme plassen i vitrineskapet – roman (2015), ISBN/EAN: 9788205487994.
 Under krigen - Nå må vi tåle alt – sakprosa (2021),

Dramatikk 
 1999: Berre Kjærleik og død – drama, urpremiere på Trøndelag Teater oktober 2000 
 2004: Jeg kunne gråte blod – drama, urpremiere med Riksteatret i Grimstad september 2004. Nypremiere på Oslo Nye januar 2005.

Priser 
 Melsom-prisen 1999
 Brageprisen-nominasjoner 1999/2003/2004
 Den norske leserprisen 2004
 Kulturprisen for Gudbrandsdalen i 2009

Referanser

Eksterne lenker 
 
 
  Ingar Sletten Kolloen i NRK Forfatter
  Digitaliserte bøker av Kolloen i Nasjonalbiblioteket.

Norske sakprosaforfattere
Norske biografer
Norske romanforfattere
Norske redaktører
Norske kulturjournalister
Journalister i Aftenposten
Vinnere av Den norske leserprisen
Personer fra Nord-Fron kommune